Campioana CSM Bucureşti a remizat joi, pe teren propriu, cu formaţia Dunărea Brăila, scor 35-35 (19-15), în derby-ul etapei a XX-a a Ligii Naţionale.
Principalele marcatoare ale meciului au fost Neagu 9 goluri, Ingstad 7, Gutierrez 5, pentru CSM, respectiv da Rocha 9, Araujo 6, Gonzalez 5, pentru Dunărea Brăila.
Ambele formaţii sunt calificate în fazele superioare ale cupelor europene: CSM Bucureşti în sferturile Ligii Campionilor, iar Dunărea Brăila în semifinalele European League.
În etapa a XX-a s-au mai jucat partidele: HC Zalău – CSM Tg. Jiu 22-20, Corona Braşov – Dacia Mioveni 35-29, Rapid Bucureşti – SCM Rm. Vâlcea 33-32, SCM Craiova – Gloria Buzău 28-26, Măgura Cisnădie – Ştiinţa Bucureşti 33-24.
Ultima dispută a rundei va avea loc abia în 24 aprilie, între Minaur Baia Mare – Gloria Bistriţa.
Până atunci, clasamentul este dominat de CSM Bucureşti, cu 55 puncte, urmată de Rapid Bucureşti 48 şi Gloria Bistriţa, tot 48, dar cu 19 partide.
Etapa a XXI-a programează partide de sâmbătă, iar cel mai important meci se va juca doar în 17 aprilie, între CSM Bucureşti – Gloria Bistriţa.